Nicușor Dan

Nicușor Daniel Dan (f. 20. desember 1969) er rúmenskur stærðfræðingur og stjórnmálamaður sem er núverandi forseti Rúmeníu

Hann stofnaði hið frjálslynda Bandalag til björgunar Búkarest (USB) árið 2015, sem hlaut nafnið Bandalag til björgunar Rúmeníu (USR) næsta ár. Dan sat á þingi frá 2016 til 2020 og var kjörinn borgarstjóri Búkarest árið 2020.

Dan bauð sig fram í forsetakosningum Rúmeníu árið 2025 og vann sigur í seinni umferð kosninganna gegn þjóðernissinnanum George Simion með 54% atkvæða.

 Æviágrip 
 Menntun og starfsferill 
Nicușor Dan fæddist í Făgăraș í Brașov-sýslu þann 20. desember 1969.. Faðir hans var verkamaður en móðir hans endurskoðandi. Dan útskrifaðist með bakkalársgráðu frá Radu-Negru-skólanum í heimaborg sinni árið 1988. Hann hlaut gullmedalíu á Ólympíuleikunum í stærðfræði árin 1987 og 1988 og var einn fárra keppenda sem tókst að leysa hina erfiðu stærðfræðilegu sönnun um Vieta-stökkin.

Þegar Dan var 18 ára gamall hóf hann nám í stærðfræði við Háskólann í Búkarest. Árið 1992 flutti hann til Frakklands til að nema við École normale supérieure og Université Paris 13. Hann sneri aftur til Búkarest árið 1998 vegna menningarmismunar og af vilja til að stuðla að breytingum í Rúmeníu.Sandra Pralong (ed), De ce m-am întors în România, "10 ani în România" , Polirom, 2010,  Hann var einn af stofnendum og fyrsti framkvæmdastjóri , háskóla innan stærðfræðistofnunar rúmensku akademíunnar sem hafði École normale supérieure í París að fyrirmynd.

 Stjórnmálaferill 
Árið 1998 stofnaði Nicușor Dan hreyfinguna Ungmenni í þágu samfélagsaðgerða () Hann stofnaði næst samtökin Bjargið Búkarest () (ASB) árið 2006 til að bregðast við niðurrifi gamalla húsa sem fasteignabraskarar stóðu fyrir. Samtökin áttu líka að bregðast við byggingum íbúðablokka í friðlýstum hverfum og fækkun grænna svæða í Búkarest. Samtökin unnu fjölda dómsmála gegn borgar- og sveitarstjórnum, meðal annars mál sem leiddi til þess að hætt var við byggingu 7 hektara vatnagarðs í Tineretului-almenningsgarðinum, mál sem leiddi til varðveitingar bygginga við Kiseleff-veginn í borginni og að hætt var við að rífa . Samtökin fengu því jafnframt framgengt að breytingar voru gerðar á skipulagsreglum borgarinnar árið 2009. Nicușor Dan og ASB tókst hins vegar ekki að varðveita Marna-hótelið, sem var reist á millistríðsárunum í Art Deco-stíl, en var rifið árið 2011. Sorin Oprescu, borgarstjóri Búkarest frá 2008 til 2015, sakaði samtökin um að vilja koma í veg fyrir þróun borgarinnar.


Nicușor Dan bauð sig fram til embættis borgarstjóra Búkarest í sveitarstjórnarkosningum Rúmeníu árið 2012.. Hann hafði ekkert pólitískt bakland en hlaut 8,48 % atkvæðanna þrátt fyrir að skoðanakannanir hefðu aðeins spáð honum um 3 % stuðningi. Hann lenti þar með í fjórða sæti á eftir Sorin Oprescu, sem var óháður frambjóðandi en naut stuðnings margra stjórnmálaflokka.

Þann 1. júní 2015 tilkynnti Nicușor Dan stofnun nýs stjórnmálaafls undir nafninu Bandalag til björgunar Búkarest (USB) til að keppa í sveitarstjórnarkosningum ársins 2016 í borginni. USB hlaut rúmlega fjórðung atkvæða í kosningunum en vann hvorki borgarstjórastólinn í Búkarest né í neinum borgarhluta, þrátt fyrir gott gengi Dans sjálfs (sem hlaut 30,52 % atkvæða gegn 42,97 % sem Gabriela Firea hlaut) og Clotilde Armand í 1. hverfi borgarinnar (sem hlaut 28,77 % gegn 31,07 % sem Dan Tudorache hlaut).

Í ágúst 2016 hóf USB þátttöku í landsmálum undir nýju nafni, Bandalag til björgunar Rúmeníu (USR). Nicușor Dan var kjörinn á þing í kosningum árið 2016 fyrir kjördæmi í Búkarest.

Vorið 2017 klofnaði USR vegna ágreinings um afstöðu flokksins til hjónabands samkynhneigðra í Rúmeníu. Nicușor Dan vildi ekki að flokkurinn tæki afstöðu til þess að stjórnarskráin skilgreindi hjónaband sem samband milli karls og konu. Dan sagði af sér sem leiðtogi flokksins eftir að meirihluti flokksins féllst á að andmæla skilgreiningunni..

 Borgarstjóri Búkarest 
Í maí 2019 bauð Dan sig á ný fram til borgarstjóra Búkarest, í þetta sinn sem óháður frambjóðandi. Hann óskaði eftir stuðningi stjórnarandstöðuflokkanna í kosningunum. Í desember 2019 staðfesti USR að flokkurinn myndi styðja framboð hans.. Í febrúar 2020 ákvað Frjálslyndi þjóðarflokkurinn (PNL) einnig að styðja framboð Dans. Hann varð þar með sameiginlegur frambjóðandi hægriflokkanna í borginni gegn fráfarandi borgarstjóranum Gabrielu Firea úr Jafnaðarmannaflokknum.

Þann 27. september 2020, þegar Dan var 50 ára gamall, var hann loks kjörinn borgarstjóri Búkarest í þriðju atrennu sinni að embættinu. Sigur hans batt enda á tólf ára samfellda stjórn Jafnaðarmannaflokksins í borginni. Dan var endurkjörin þann 9. júní 2024..

 Forsetaframboð 2025 
Þann 16. desember 2024 tilkynnti Nicușor Dan að hann myndi gefa kost á sér í forsetakosningum sem yrðu haldnar næsta ár. Forsetakosningar sem höfðu verið haldnar árið 2024 höfðu þá verið ógiltar vegna ásakana um að Rússar hefðu beitt sér á ólögmætan hátt í þágu jaðarhægriframbjóðandans Călin Georgescu.

Dan bauð sig fram óháður stjórnmálaflokkum en gaf til kynna að hann þæði stuðning þeirra stjórnmálaflokka sem væru hlynntir Evrópusamstarfi á vettvangi ESB. Dan ávann sér stuðning USR, sem hafði stutt Elenu Lasconi í ógiltu kosningunum 2024. Framboð hans var einnig stutt af flokkunum Endurnýjum Evrópustarf Rúmeníu (REPER), Alþýðuhreyfingarflokknum (PMP), Græna flokknum (PV) og Hægriaflinu (FD).

Í skoðanakönnunum fyrir fyrstu umferð kosninganna mældist Dan yfirleitt með minni stuðning en jaðarhægriframbjóðandinn George Simion (úr Sameiningarbandalagi Rúmena) – sem útmálaði sjálfan sig sem eftirmann Călins Georgescu, sem fékk ekki að bjóða sig aftur fram – og með álíka mikinn stuðning og Crin Antonescu.

Í fyrstu umferð kosninganna þann 4. maí 2025 lenti frambjóðandi þjóðernissinna og ESB-andstæðinga, George Simion, í fyrsta sæti með 40,9 % atkvæða. Nicușor Dan lenti í öðru sæti með 20,9 % sem varð til þess að kosið var milli þeirra Simions í seinni umferð.

Í seinni umferð kosninganna vann Nicușor Dan með 53 % atkvæðanna. Hann er annar borgarstjóri Búkarest, á eftir Traian Băsescu, sem hefur náð kjöri til forsetaembættis.

Tilvísanir

Flokkur:Forsetar Rúmeníu
Flokkur:Rúmenskir stærðfræðingar